Елордада ересектер арасында қызылша өршіп тұр
DATE: 16:14, 09 Ақпан 2024 | GMT +5
TITLE: Елордада ересектер арасында қызылша өршіп тұр
URL: https://kaz.inform.kz/news/elordada-eresekter-arasinda-kizilsha-orshp-tur-8af2b7/
META: DATE: 16:14, 09 Ақпан 2024 | GMT +5
TOTAL WORDS: 149
AUTHOR(S):
TEXT: «Елордада қызылша ауруының тіркелуі әлі де жалғасуда. Қаңтар айының басынан бастап елордада қызылшаның 1 890 бастапқы және 532 расталған жағдайы тіркелді. Оның ішінде 14 жасқа дейінгі балалар арасында – 381 жағдай. Елордада инфекцияның таралуын қызылшаға қарсы екпе алмаған адамдар жалғастыруда. Сырқаттанғандардың 68 пайызын осы кісілер құрайды», - деді ол Астана қаласының коммуникациялар қызметінде өткен брифингте. Оның дерегінше, желтоқсан айымен салыстырғанда балалар арасында сырқаттанушылықтың бір жасқа дейін, бір жас және 2 жастағы балалар арасында төмендеуі байқалады. «Мәселен, 1 жасқа дейінгі ауырған балалардың қарқынды көрсеткіші 692, 7-ден 589, 4-ке дейін немесе 15 пайызға, бір жастағы балаларда 880, 2-ден 805, 3-ке дейін немесе 8, 5 пайызға және 2 жастағы балаларда 701, 6-дан 551, 9-ға дейін немесе 21, 3 пайызға төмендеді. Көрсетілген жастағы сырқаттанудың төмендеуі – бұл қосымша жаппай иммундаудың нәтижесі. Алайда, ересектер арасында сырқаттанушылықтың өсуі байқалады. Қарқынды көрсеткіш 25, 2-ден 40, 2-ге дейін немесе 37, 3 пайызға артты», - деді Сархат Бейсенова
